е наличен ISIN код по ISO 6166 или AII код, се класифицират, като се използва CFI код съгласно ISO 10692.
 (*1) Регламент (ЕС) No 600/2014 на Европейския парламент и на Съвета от 15 май 2014 г. относно пазарите на финансови инструменти и за изменение на Регламент (ЕС) No 648/2012 (ОВ L 173, 12.6.2014 г., стр. 84).“"
 4)
 Вмъкват се следните членове 4а и 4б:
 „Член 4а
 Единен идентификационен код на трансакцията
 1. Отчетът се идентифицира или чрез глобален единен идентификационен код на трансакцията, одобрен от ЕОЦКП, или при липса на такъв код — чрез единен идентификационен код на трансакцията, съгласуван между контрагентите.
 2. Когато контрагентите не успеят да се споразумеят кой да бъде субектът, отговарящ за генерирането на единния идентификационен код на трансакцията, който да бъде зададен на отчета, контрагентите определят субекта, отговарящ за генерирането на единния идентификационен код на трансакцията, в съответствие със следното:
 а)
 за сделки, които се изпълняват и преминават през клиринг централно, единният идентификационен код на трансакцията се генерира на мястото на клиринг от централния контрагент (ЦК) за клиринговия член. Друг единен идентификационен код на трансакцията се генерира от клиринговия член за неговия контрагент;
 б)
 за сделки, които се изпълняват централно, но не преминават през централен клиринг, единният идентификационен код на трансакцията се генерира от мястото на търговия за неговия член;
 в)
 за сделки, които се потвърждават и преминават през клиринг централно, единният идентификационен код на трансакцията се генерира на мястото на клиринг от централния контрагент (ЦК) за клиринговия член. Друг единен идентификационен код на трансакцията се генерира от клиринговия член за неговия контрагент;
 г)
 за сделки, които са били потвърдени централно по електронен път, но не са преминали през централен клиринг, единният идентификационен код на трансакцията се генерира от платформата за потвърждаване на сделките на мястото на потвърждаване;
 д)
 за всички сделки, различни от посочените в букви а) — г), се прилага следното:
 i)
 когато финансовите контрагенти търгуват с нефинансови контрагенти, единният идентификационен код на трансакцията се генерира от финансовите контрагенти;
 ii)
 когато нефинансовите контрагенти, надхвърлили клиринговия праг, търгуват с нефинансови контрагенти, намиращи се под клиринговия праг, единният идентификационен код на трансакцията се генерира от надхвърлилите клиринговия праг нефинансови контрагенти;
 iii)
 за всички сделки, различни от посочените в подточки i) и ii), единният идентификационен код на трансакцията се генерира от продавача.
 3. Контрагентът, който генерира единния идентификационен код на трансакцията, своевременно съобщава този код на другия контрагент, за да може той да изпълни задължението си за отчитане.
 Член 4б
 Място на изпълнение
 Мястото на изпълнение на договора за дериват се посочва в поле 15 на таблица 2 от приложението, както следва:
 а)
 до датата на прилагане на делегирания акт, приет от Комисията в съответствие с член 27, параграф 3 от Регламент (ЕС) No 600/2014:
 i)
 за място на изпълнение, намиращо се в Съюза — идентификационен код на пазара (MIC) съгласно ISO 10383, публикуван на уебсайта на ЕОЦКП в регистъра, създаден въз основа на информацията, предоставена от компетентните органи в съответствие с член 13, параграф 2 от Регламент (ЕО) No 1287/2006 на Комисията (*2);
 ii)
 за